Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	27. jaanuar 2005 nr 77

Arvamuse andmine maaüksuse,
nimetusega Kajakarahu
riigi omandisse jätmiseks

Läbi vaadanud Riigi Maa-ameti 25. 10. 2004 Haapsalu Linnavalitsusele esitatud taotluse nr 6-4/11886 “Maa riigi omandisse jätmise taotlus” ja 30. 12. 2004 kirja nr 6-4/11887 “Maa riigi omandisse jätmise menetluse jätkamine”, milledes soovitakse arvata riigi maareservi maareformi seaduse § 31 lg 1 p 8 alusel Haapsalu linnas Kajakarahu maaüksus, suurusega 18767 m^2, Haapsalu Linnavalitsus tuvastas, et taotletav maa on maareformi läbimata maa, millel puudub senine maakasutusõigus. Maaüksusel hooneid ja rajatisi ei asu. Maaüksusele ei ole esitatud teiste isikute taotlusi maa omandamiseks. Rahul paikneb kallasrada.
Juhindudes maareformi seaduse § 31 lg 1 p 8, Eesti Vabariigi Valitsuse 03. 09. 1996 määrusega nr 226 kinnitatud “Maa riigi omandisse jätmise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda Haapsalu linnas paikneva maaüksuse, nimetusega Kajakarahu, pindala 18767 m^2, riigi omandisse jätmisega (asendiplaan lisatud).
2.	Määrata riigi omandisse jääva maa sihtotstarbeks üldmaa (Üm, 0051).
3.	Korraldus teha Riigi Maa-ametile (Mustamäe tee 51, 10602 Tallinn) teatavaks korralduse koopia saatmisega posti teel, linnavalitsuse maanõunikule (A. Ulm) koopia üleandmisega allkirja vastu.
4.	Korraldus jõustub teatavakstegemise päevast.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär